Ved at følge spilbogens indledende lektioner
har du bevæget dig fra stueetagen til mafiabossens penthouse.
Nu skal du fokusere på din bundlinje.
Fordærv betyder handel.
At sælge stoffer eller drive et bordel anses ikke som moralsk forkert.
Det er forretning. Man griber pengene med begge næver.
At nå dit fulde indtjeningspotentiale sker ikke af sig selv.
Det er helt afgørende, at en mafiaboss har en forretningsplan.
Er der ikke nogen plan, braser strukturen sammen.
Men ved at lade dit intellekt arbejde sammen med dine muskler
kan du overgå konkurrencen
og blive underverdenens administrerende direktør.
Ligesom ham her.
Harlems selvsikre heroinmagnat, Frank Lucas.
Hans revolutionære strategi vendte op og ned på New Yorks narkohandel
med egen forsyningskæde og en indtjening på over en million dollars om dagen.
Jeg plejede at fryse i min seng.
Og så blev det stort, og det kørte bare.
Følg Franks banebrydende forretningsplan,
så vil dine forbrydelser også kunne betale sig.
OPBYG EN STÆRKERE ORGANISATION
Frank Lucas opbyggede et internationalt heroinimperium
helt fra bunden.
Alt sammen før han var fyldt 40.
Hans mål var at tjene penge på at sælge heroin,
og så tjente han masser af penge på at sælge heroin.
Men før du følger Franks vej til chefkontoret,
kan du lære noget af hans opstigning.
FAKTUM 1 UNGE LUCAS HAVDE ODDSENE IMOD SIG
Frank Lucas blev født på landet i North Carolina under depressionen.
I udkants-North Carolina har man ikke mange muligheder
for at skabe et godt liv for sig selv og sin familie.
Han så sin fætter blive myrdet af et medlem af KKK.
De blæste hans hjerne ud med geværet i munden på ham.
Nogle gange sker der ting i dit liv, som ændrer alt.
Det ændrer dit liv.
Så rejste han til New York.
Problemet var, at han var analfabet.
Han kunne ikke engang få job som avisbud.
Den eneste måde, han kunne overleve på, var at komme ud i noget ulovligt,
hvor han ville blive accepteret. Så han solgte stoffer.
FAKTUM 2 LUCAS HAVDE EN MAGTFULD MENTOR
Bumpy Johnson var den værste sorte gangster nogensinde.
Bumpy var som en far for ham.
Jeg arbejdede med Bump i mange år.
Tretten år, ni måneder og otte dage.
Og hver en cent, jeg tjente,
skylder jeg ham. Det var hans fortjeneste.
Da Bumpy døde, arvede Frank narkoforretningen.
Frank troede, han ville tjene flest penge med narkoforretningen.
FAKTUM 3 FRANKS FORRETNING VAR ET FAMILIEANLIGGENDE
Ud af syv drenge var Frank den ældste. Han var min helt.
Han bad os gøre noget, og så gjorde vi det.
Han var i stand til at bevare sin kontrol gennem sine brødre.
Han stolede på sine brødre og gjorde dem rige.
Han taler altid om familien. Han hjernevasker dig med det.
"Vær familien nærmest."
Franks karriere var lovende,
og hans loyale inderkreds hjalp med at opbygge forretningen.
Men det betød ikke, at alle respekterede hans autoritet.
Hvordan beviser du, du har evnerne til at starte en forretning?
Ingen leger julelege med en fyr fra Harlem, er du med?
TAKTIK VIND OMGIVELSERNES RESPEKT
Som mafiaboss kan du kun sikre din organisations succes
ved at vise konsekvenserne af at stå i vejen for dig.
Først smadrer jeg hans hoved.
Du må etablere dig som morder.
Det er en hård branche,
hvor omdømme og omgivelsernes respekt er afgørende.
Ja!
Hvis du viser svaghed som mafiaboss, lever du ikke længe.
De her fyre spillede med musklerne lige fra starten af.
Whitey Bulger overtog Bostons Winter Hill-bande
og sendte derefter en besked ved at dræbe Louis Litif,
en gammel kollega, der ikke adlød Whiteys ordrer.
Hans lig blev fundet lemlæstet i bagagerummet på en bil.
Albert Anastasia startede op
med angiveligt at beordre mordet på sælger Arnold Schuster,
som kom på mordlisten for at have givet politiet et tip.
Og da Griselda Blanco overtog kokainhandelen i Miami,
opfandt hun en taktik til at holde sine modstandere i skak.
Hun hyrede motorcykelmordere kaldet sicarios,
som udførte drive-by-mord, normalt ved højlys dag.
Kort efter Frank Lucas overtog Harlems heroinforretning,
blev hans herredømme sat på prøve.
Når man er på toppen, er der altid ørne, okay?
Der er altid nogen, der kigger på dig og tænker:
"Jeg kunne gøre det lidt bedre end denne person.
Måske burde jeg være leder."
Du er nødt til at slå hårdt ned på den slags ulydighed.
I 1960'ernes Harlem var Tango den slemmeste fyr.
Tango var en stor bølle på næsten to meter.
Han var frygtet i Harlem.
Tango er freelance heroinforhandler…
Han er kendt for at snyde sine leverandører.
Men det tillader den nye boss, Frank Lucas, ikke.
Frank øjner en mulighed for at vise,
hvem der virkelig bestemmer, og få kæmpen ned med nakken.
Da han hører, Tango leder efter varer, forsyner Frank ham med et kilo heroin,
vel vidende, at Tango vil forsøge at snyde ham.
Og da Frank vil have sine penge to uger senere,
skuffer Tango ikke.
Han nægter blankt at betale Frank og slår ud og udfordrer Franks ære.
Og hans mors.
Folk stimler sammen, ligesom Frank havde forudset.
Budskabet er klart.
Frank forstod at lade folk vide, at han var bossen,
at hans finger var limet til aftrækkeren, og at han trykkede på den.
Det er den slags ry, man skal have for at få succes.
Men som mafiaboss kan din råstyrke åbne døren,
men det er din hjerne, der tjener kassen.
Begynd med dette mantra, som enhver klog forretningsmand må følge:
"Betal aldrig en mellemmand."
TAKTIK FJERN MELLEMMANDEN
Børn drømmer om at blive atleter, astronauter eller filmstjerner.
Ingen stræber efter at blive mellemmand.
Ærgerligt, for det er der penge i.
Heroinbranchens forsyningskæde er international.
Mellemmanden tjener enormt mange penge, fordi han går til kilden.
Og de kommer fra dit overskud.
Lad mig forklare.
Mens Frank startede op, kom heroin kom til USA
via det, der kaldtes "den franske forbindelse".
Det startede med valmuer i Tyrkiet.
RÅVAREPRIS
Når planterne modnedes, høstede man opiumsaften.
Saften blev kogt med lime for at adskille morfinen.
MORFIN
Så kom den til Frankrig,
hvor flittige kemikere lavede morfinen til heroin.
Det er en omstændelig og ildelugtende proces.
ENGROSPRIS
Derefter var det den korsikanske mafias mellemmænd,
der fik flyttet den raffinerede heroin til Amerika,
mens de holdt den godt skjult.
SMUGLERPRIS
Det er en dyr brødrister.
Når heroinen ankom til USA,
solgte mafiaen den med op til 400 % fortjeneste.
Så kom den på gaden
takket være lokale forhandlere som Frank Lucas.
Mafiaen tjente utallige millioner på denne ordning.
Men for hustlere som Frank var det smertefuldt ineffektivt.
Frank ville forsøge at fjerne mellemmanden for at maksimere fortjenesten.
Og mindske politiets mulighed for at trænge ind i hans organisation.
Lucas havde brug for en god idé,
som han fik fra det samme sted, hvor du sikkert henter det her indhold.
Fjernsynet.
Der var en nyhedsudsendelse.
De fortalte om nogen i Vietnam, der blev høje.
Washington indrømmer nu,
at der er et alvorligt narkoproblem blandt soldater i Vietnam.
Og selvom nogle måske kun ser en krise, tænkte Frank i andre baner.
Frank så en mulighed for at importere heroin fra Asien.
Franks plan? Omgå den franske forbindelse
og skabe sin egen heroin-pipeline fra Fjernøsten.
Og heldigvis havde han allerede en forbindelse.
Hans fætter, en herre ved navn Ike Atkinson,
var en pensioneret sergent fra hæren i Asien,
som var i stand til at komme i kontakt med dem, der dyrkede valmuerne.
Men når man overvejer en ny forretning,
skal man kigge sig for, før man springer ud i det.
Frank rejser til Bangkok i Thailand for at mødes med fætter Ike,
som præsenterer ham for sin lokale leverandør.
En mand, Frank giver navnet 007 af indlysende grunde.
Han er straks villig til at sælge over 200 kilo heroin til Frank
for omkring en million dollars, en tiendedel af, hvad mafiaen ville kræve.
Frank går ivrigt med til det
og får en militærmand til at fragte lasten til USA.
Det kunne være starten på et smukt forhold.
Men Frank må sikre sig, at 007's organisation er stærk nok.
Så han tager ind i den thailandske jungle,
vandrer i dagevis i den kvælende hede,
indtil han endelig når frem til det forjættede land.
Frank er imponeret og køber straks flere produkter.
Men på vej hjem løber de ind i et problem.
Banditter.
Frank kæmper sammen med guiderne.
Da røgen letter, er banditterne døde.
Men Franks mål om at sikre en direkte heroinforsyning
lever i bedste velgående.
Jeg gik ind. Jeg fik varerne.
Jeg kom tilbage, og resten er historie.
Men selv med en direkte forsyning af dit produkt
bliver du ikke topchef uden at mestre salget.
Hvordan får du dine varer til at sælge som varmt brød?
TAKTIK OVERTAG MARKEDET
Når din salgsvolumen ikke lever op til dit fulde markedspotentiale,
uanset årsagen, har du et problem.
Spilbogens løsning på dette almindelige dilemma?
Bliv den eneste i byen.
Hvis du overtager markedet, kontrollerer du markedet.
Du kan selv fastsætte prisen.
Det virkede for dem her.
Forbryderboss Enoch "Nucky" Johnson brugte politiske forbindelser
til at styre Atlantic Citys svindlere under forbuddet
og tjene en halv million dollars om året, svarende til ni millioner i dag,
på ulovlig sprut, prostitution og hasardspil.
Philadelphias mafiaboss Nicodemo Scarfo overtog metamfetamin-markedet
ved at importere og distribuere mere end 380 liter P2P.
Nok til at lave et halvt ton af det stærkt vanedannende stof.
Og Cheng Chui Ping, kendt som søster Ping,
tjente 40 millioner dollars over to årtier
som den populæreste smugler af migranter fra Kina til USA.
Hun fik tilnavnet "Alle Slangehoveders Moder".
TRE ÅR EFTER LUCAS BLEV BOSS
Men Frank Lucas håbede at forsyne
en endnu større og hurtigere voksende kundekreds.
Omkring 50 % af heroinmisbrugerne bor i New York City,
og ca. 80 % af misbrugere, man kender til i New York, bor her i Harlem.
Efterspørgslen var der,
men hvordan får du kunderne til at komme til dig for deres fix?
Det begynder med markedsføring.
Organisationer giver deres produkt et varemærke.
Folk skal lede efter dit brand. Du skal sørge for, at dit brand er godt.
Og at navnet fanger folks opmærksomhed.
Her er nogle af Franks konkurrenter.
Nogle af dem genkender jeg. Skal jeg læse dem alle?
Okay.
Mordmaskinen.
Kan være dødelig.
Vores valg.
Harlem Hijack-joint.
Fuck mig, fuck dig.
På med pikken.
Kan ikke få nok.
-Hævn. -Tragisk magi.
Rart at være rar.
Ding-dong.
En rigtig overdosis.
Forfalden.
Gengæld. Hævn.
Grønt tape. Rødt tape. Fart på.
De manglede ikke fantasi.
NY SMAG!
Men smart branding er ikke alt.
Det er indholdet, der tæller.
Frank stemplede pakken "Blue Magic",
og det var det bedste dope, man kunne købe.
Franks hemmelige opskrift?
Det meste heroin på det tidspunkt havde en renhedsgrad på en til tre %.
Men for Lucas kom kunderne først,
og han øgede renhedsniveauet til fem til syv %.
De fik en bedre rus. Du kan jo købe en Ford eller en Cadillac.
Jeg foretrækker en Cadillac, og det var det, Frank solgte.
Og når man sælger et førsteklasses, potentielt dødeligt produkt,
er kvalitetskontrol altafgørende.
Franks produktionslinje var i hænderne på en sand ekspert.
Den geniale producent, han kaldte Rødtop.
Når Frank modtager en ladning heroin fra Asien,
leverer han den til Rødtop,
som skærer heroinen med andre stoffer for at gøre den klar.
Efterspørgslen stiger, og Frank ansætter flere folk,
som skal bære en særlig uniform for at skabe transparens.
For ikke at blive opdaget
får Lucas Rødtop til at flytte organisationen rundt i byen.
Nogle gange aflønner han endda politiet for at udføre arbejdet i deres hjem.
Men for virkelig at overtage markedet behøvede Frank noget andet.
En solid detailhandelsstrategi.
Frank studerer politiets adfærd og bemærker et vigtigt mønster.
POLITISTATION
Hver dag kl. 16 forlader betjentene politistationen.
Men aftenholdet tager først over kl.17.
Frank sender sine folk på gaden i denne gyldne time.
Frank overvåger sine ansattes kundeservice på undercover-køreture gennem Harlem.
Hvis nogen begår fejl, bryder helvede løs.
Men når dit produkt sælger så godt,
skal du nogle gange bare læne dig tilbage og nyde det.
Ved at skabe et førsteklasses produkt og mestre distributionen
havde Frank Harlems heroinmarked i sin hule hånd.
Hvem ville ikke gerne nyde frugten af deres arbejde?
Men før du begynder smide rundt med pengene,
skal du være opmærksom på den næste lektion.
TAKTIK VASK DINE KONTANTER
Når man sælger stoffer på gaden,
bliver man ikke ligefrem betalt ved bankoverførsel.
Kontanter foretrækkes ved ulovlig handel, for de registreres ikke.
Men mange kontanter kan skabe problemer.
De tjente ufatteligt mange penge.
Fyre som Frank Lucas
havde hundredtusindvis af dollars i tyvere, halvtredsere, tiere og femmere.
Det er tungt at bære og svært at tælle.
Og banken vil være lidt mistænksom over, hvorfor du har alle de kontanter,
når de fleste bruger checks.
Det er ikke de eneste problemer.
I sidste ende må alle, også gangstere, gøre rede for deres penge,
og hvis du bor i et palæ i Howard Beach, og du har en Porsche,
og du så i din selvangivelse påstår, at du tjener 12.000 $ om året som postbud,
så stemmer sagerne ikke.
Derfor opfandt forbryderguderne
hvidvaskning af penge.
Klar til at forvandle beskidte penge til rene kontanter?
Teknikkerne varierer, men de grundlæggende trin er de samme.
Trin et. Placering.
Skab en lovlig forretning
med en bankkonto til din ulovlige fortjeneste,
som en bilvask eller en stripklub.
Trin to. Lagdeling.
Brug komplekse transaktioner, og adskil pengene fra den ulovlige kilde.
Du kan for eksempel købe guld.
Indløs guldet.
Så send pengene fra en international bankkonto
til en anden for at gøre dem endnu sværere at spore.
Eller invester overskuddet i aktiver som luksusbiler, smykker eller ejendomme.
Så sælg dem igen.
Og så kommer vi til trin tre. Integration.
Invester dine nyvaskede penge i det lovlige økonomiske system
for at holde skattevæsenet på afstand.
BØRSEN
Voila! Dine beskidte narkopenge er nu skinnende rene.
Det lyder nemt,
men det svære ved hvidvaskning af penge er, at du ikke kan gøre det alene.
I New York kendte Frank alle,
så han havde gode forbindelser, der hvidvaskede for ham.
Han havde en forbindelse i Chemical Bank på chefniveau.
Han bad kassererne om at tage sig af Frank.
Og de tog sig vældigt af ham.
De talte hundredtusindvis af dollars i femmere, tiere, enere og tyvere.
Og den pågældende bankperson stillede ingen spørgsmål
og vekslede pengene til hundreddollarsedler.
Som en sand boss investerede Lucas sine rene penge
i lovlige skattegenererende forretninger.
Han kontrollerede næsten en hel blok i Harlem.
Han havde en natklub der. Han havde et par butikker.
Han havde kontorbygninger i Detroit og i andre dele af New York City.
En ranch i North Carolina.
Han købte 1.600 hektar jord. Tre hundrede stykker kvæg.
Han havde en præmietyr til en værdi 100.000 dollars.
Det var en kæmpestor tyr.
Den var kæmpestor.
Franks diversificerede portefølje skaffede ham ind i de finere kredse.
Frank kendte de aktuelle berømtheder. Boksere, Joe Louis, entertainere.
Han var selv blevet en berømthed,
selvom han gjorde noget meget ulovligt og forkert.
Jeg sad en gang i baren, og han sagde: "Kan du lide James Brown?"
Og så startede musikken, og James Brown kom hen,
greb min hånd, og jeg sagde: "Wow!"
Takket være Franks ekspertise inden for hvidvaskning
kunne han og hans brødre leve som kongelige fra Harlem.
Alt er penge. Det er Amerika.
Alt er penge.
Når kerneproduktet er heroin af høj kvalitet,
kan de lykkelige dage nok ikke vare evigt.
Mange begyndte at dø, og regeringen begyndte at vågne.
Amerikas største fjende i USA er narkomisbrug.
Hvordan holder du så din forretningsplan på ret kurs?
Virksomheden har lidt alvorlig skade både i produktivitet og omdømme.
Det skal udbedres så hurtigt og godt som muligt.
TAKTIK BESKYT DIN FORTJENESTE
Hvis du vil bygge en forretning, der holder,
har du brug for en strategi, der kan tilpasses alle markedsforhold.
I 1971 opfandt præsident Nixon udtrykket "krigen mod narkotika",
og i New York rasede krigen.
Det var vigtigt for New Yorks politi
at vise, at de kunne få tingene gjort ved at bekæmpe de her fyre.
Frank brugte en flersidet tilgang til at løse problemet.
Han startede med en PR-kampagne.
Han mente, at det at gøre ting for samfundet
ville være en effektiv måde at beskytte sig selv og sin virksomhed på.
At låne penge til folk.
Selv om han ikke fik dem tilbage.
At tage sig af folk.
Så han sørgede for at have samfundet på sin side.
Han sørgede også for at tage sig af en endnu vigtigere gruppe.
Politiet.
Frank brugte mange penge på at bestikke politiet.
Med politiet på lønningslisten
kan man gå ned ad gaden uden at bekymre sig om at blive fanget.
Det betyder, at du ved, narkoforsyningen er sikret
uden at blive stoppet af politiet.
Men som mange mafiabosser opdager,
kan generøsitet få nogle mænd i blåt til at ønske mere.
I starten af 70'erne
har Frank Lucas flyttet sin familie til et stille forstadshus.
Men når man lever det kriminelle liv, kommer forretningerne af og til med hjem.
I dag mødes Frank af en uønsket gæst,
en korrupt politibetjent, som han giver navnet Babyface.
Han beordrer Frank til at betale 10.000 kontant om måneden.
Ellers lukker han Franks organisation for evigt.
Frank ser ingen udvej.
Så han betaler.
Men mens Frank kæmper for at holde Babyface fra livet,
opstår der en endnu større trussel mod ham fra DEA.
Agenter har arbejdet døgnet rundt for at indsamle oplysninger om Frank.
Og da en mafiainformant træder frem…
…slår de til.
Da agenterne og politibetjentene kom for at anholde ham,
smed hans kone flere sportstasker ud ad vinduet.
Og der var over 500.000 dollars i kontanter, små sedler.
Det var penge, han samlede sammen,
for at tage til Thailand og købe 100 kilo heroin.
Turen blev desværre ikke til noget.
Frank tiltales for både føderal og lokal narkohandel.
Han kendes skyldig og idømmes 70 års fængsel.
Men så laver Harlems topnarkoboss en sidste handel.
Frank tog en forretningsbeslutning
om at samarbejde for en lavere straf.
Som forretningsmand tog han den rigtige beslutning for sig selv.
Selv om det betød at stikke sin egen bror.
Man sladrer aldrig.
Men det gjorde han!
Den slags forræderi er svær at håndtere.
Det er den. Var det en anden,
det kan man håndtere, men din bror, dine familiemedlemmer?
Det knuser dit hjerte.
Det gør stadig ondt i dag.
Hvad kan jeg sige? Det er bare forretning.
Frank Lucas' profitmaksimerende geni gav ham millioner,
men hans tid på toppen varede kun syv år.
Hvis du vil have din flamme til at brænde både lyst og længe,
må du grave dybere ned i spilbogen
og følge vores næste kriminelle titan,
den sicilianske overboss, Salvatore "Udyret" Riina.
Hemmeligheden bag hans legendariske herredømme:
total ringeagt for menneskeliv.
Er du klar til at frigive udyret i dig?
Tekster af: Else Katrine Nielsen